مش البنات بس اللي بتـ PMS والرجالة كمان بتـ IMS
#000001
معظم الرجالة بيحكموا على الست اللي بتعاني من العصبية أو متقلبة المزاج إنها بتـ PMS، لإن تقلب الهرمونات فعلا بيبقى سبب في تقلب المزاج والعصبية، بس اللي أغلب الرجاله مايعرفهوش إن الرجالة بتعاني من تقلب الهرمونات برضه اللي بتأثر على مزاجهم وبيـ PMS.
#000002
الـ PMS عند الرجالة مش زي الستات أكيد بسبب الاختلاف الفسيولوجي بمعنى إن مافيش العمليات المتعلقة بالرحم والتبويض والتخصيب، بس عند الرجاله بيكون اسمها IMS وهي اختصار لـ (Irritable Male Syndrome)، وده بيرجع بسبب إنخفاض مستوى التيستيرون عند بعض الرجالة، وممكن يحصل IMS في أي وقت الراجل بيعاني فيه من إنخفاض التيستيرون مش زي الستات له وقت معين، لكن غالبا ما بيكون التيستيرون أعلى الصبح وبعد كده بيبدأ يقل مع مرور اليوم.
#000003
ممكن يبقى فيه عوامل كتير بتسبب إن هرمون التيستيرون يقل زي الإجهاد وتغيير النظام الغذائي وغالبا أي حاجة ممكن تأثر على مستوي التستيرون عند الرجاله، وده اللي بيسبب الـ IMS عند الرجالة واللي بيبقى شوية بيشبه فترة الـ PMS عند الستات عند بعض الرجاله لإنهم بيكونوا عاطفيين زيادة أو مزاجهم سيء.
#000004
الرجالة اللي بيعانوا من IMS بيبقوا مزاجيين، بيعانوا من الغضب أكتر، ممكن يبقوا متوترين أو قلقنين، وممكن يعانوا كمان من اكتئاب أو قلة تقدير الذات.
#000005
الستات كمان لازم تقدر الراجل في الوقت ده وتفهم إنه بيعاني من تقلبات في الهرمونات خصوصا لو له فترة معينة في الشهر بيبقى واضح فيها الأعراض اللي قولناها فلازم تعرف إنها “فترة”، بس لو ماكنتش عارفه تتعامل معاه فممكن تتكلم معاه وتحاول تخفف التوتر من عليه، وممكن تقول توصف ده لدكتور لو استلزم الأمر وهو ممكن هيساعدها إنه يوصفلها نظام غذائي أو أدوية.
#000006
موضوع مايهمكش: هل تفاحة واحدة في اليوم ممكن تبعدك عن الدكتور فعلًا؟
#000010
موضوع مايهمكش 34
#000014